[image: ]

SPRENDIMAS
dėl prienų rajono savivaldybės tarybos 2019 m. spalio 31 d. sprendimo nr. t3-273 „dėl MOKESČIO UŽ DAUGIABUČIŲ NAMŲ BENDROjo naudojimo OBJEKTŲ ADMINISTRAVIMĄ IR NUOLATINĘ TECHNINĘ PRIEŽIŪRĄ SURINKIMO“ pakeitimo

2020 m. vasario 27 d. Nr. T3-49
Prienai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 31 punktu, 18 straipsnio 1 dalimi ir atsižvelgdama į Daugiabučio namo bendrojo naudojimo objektų administravimo nuostatų, patvirtintų Lietuvos Respublikos Vyriausybės 2015 m. rugpjūčio 5 d. nutarimu Nr. 831 „Dėl Lietuvos Respublikos Vyriausybės 2001 m. gegužės 23 d. nutarimo Nr. 603 „Dėl Butų ir kitų patalpų savininkų bendrosios nuosavybės administravimo pavyzdinių nuostatų patvirtinimo“ pakeitimo“, 8.1 ir 8.2 papunkčius, Prienų rajono savivaldybės taryba nusprendžia:
Pakeisti Prienų rajono savivaldybės tarybos 2019 m. spalio 31 d. sprendimo Nr. T3-273 „Dėl mokesčio už daugiabučių namų bendrojo naudojimo objektų administravimą ir nuolatinę techninę priežiūrą surinkimo“ 1 punktą ir jį išdėstyti taip:
„1. Nustatyti, kad mokesčius už daugiabučių namų bendrojo naudojimo objektų administravimą ir nuolatinę techninę priežiūrą, priskaičiuotus savivaldybės būstams, surenka bendrojo naudojimo objektų administratoriai. Minėti mokesčiai bei kaupiamosios lėšos bendroms namo reikmėms nemokami už pripažintus avariniais ir negyvenamus savivaldybės būstus.“
Šis sprendimas per vieną mėnesį nuo jo paskelbimo ar įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas). 

